Борис Младенов-Young
Но свършат ли, към нея той изстива…

chitanka.info

Но свършат ли, към нея той изстива,

изпраща я отгдето е дошла;

Единствената й алтернатива

е бремето да понесе сама.

Сама гнездото си строи, подрежда,

яйцата си без помощ мъти тя

и пилците си пак сама отглежда,

догдето те достигнат зрелостта.

А той със други самки продължава,

да ги ухажва и ги съблазнява,

и в будоара си да ги плоди…[1]

Не сме ли като птиците и ние?!

Мъжът опложда, в дън земя се скрие —

да дава за издръжка друг пари!

Сидни, Австралия — 2015 г.

[1] Такова е поведението на птицата, не е измислица. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.